Ny aftale kan sikre en milliard kroner til dansk våbenammunuition - og noget af det kan havne i Nordjylland.

Regeringen og et bredt flertal i Folketinget har indgået en aftale om at oprette en Ukrainefond med en ramme på 7 milliarder kroner. Det bekræftede man onsdag på et pressemøde. Og her kom der pludselig en nordjysk vinkel: - Det er jo ikke nogen hemmelighed, at vi har en gammel ammunitionsfabrik som staten ejede, der ligger oppe omkring Frederikshavn i Elling, som nu står tom, lød det fra fungerende forsvarsminister Troels Lund Poulsen (V). Førnævt nordjysk ammunitionsfabrik på tale Det var den tidligere ammunitionsfabrik i Elling , som i dag er opkøbt af fire lokale investorer, der blev henvist til på pressemødet. Forklaringen fra ministeren er at en lang række partier i Folketinget har spurgt til, hvordan de faciliteter kan bringes i spil til en mulig, ny ammunitionsproduktion i Danmark. Den del af fonden, der kan sikre ny våbenproduktion, er på en milliard kroner. - Jeg er relativ optimistisk i forhold til, at det kan lade sig gøre, og jeg har også tænkt mig at række ud til mine nordiske kollegaer, hvor den lokalitet i Elling potentielt kunne være en brik i det spil, pointerede Trols Lund Poulsem. Pengene til Ukrainefonden finder regeringen og aftalepartierne ved at lempe finanspolitikken med cirka 0,2 procent af BNP'en i 2023. Opbakning fra det nordjyske Inden pressemødet var der allerede interesse og opbakning fra ejerne af fabrikken i Elling. - Det er selvfølgelig positivt, og vi er glade for, at vi nu bliver nævnt direkte. - Vi ønsker at skabe arbejdspladser heroppe i Elling, så derfor er det dejligt, at der er flere, der ser muligheder i området, siger Peter Østergaard, der en af ejerne af Krudten Erhvervspark, der har overtaget bygningerne, hvor der tidligere blev produceret ammunition i Elling. Tidligere har Tobias Højmark Madsen , der er direktør for Krudten Erhvervspark, fortalt til TV2 Nord, at de 50 bygninger på i alt 18.000 kvadratmeter, allerede er mere eller mindre klar til at blive benyttet. - Udover der skal nogle brandslukkere op og nogle nye skilte, så ser fabrikken ud, som da vi overtog den, fortalte han.